钦定古今图书集成/明伦汇编/氏族典/第546卷 > 《凌迪知万姓统谱》 > 直不疑
## 钦定古今图书集成/明伦汇编/氏族典/第546卷 > 《凌迪知万姓统谱》 > 直不疑

按《汉书直不疑传》：“不疑，南阳人。为郎，事文帝。其同舍
有告归，误持同舍郎金去。郎意不疑，不疑买金偿之。
后告归者至，归金，同舍郎大惭，以此称长者，迁至中
大夫。吴楚反，以二千石将兵击之。景帝拜御史大夫，
封塞侯。武帝即位，免。不疑学《老子》，不好立名，谥信。”